Právnická fakulta Masarykovej univerzity

Právnická fakulta Masarykovej univerzity (skr. PrF MU) je jedna z desiatich fakúlt Masarykovej univerzity. Založená bola spolu s celou univerzitou v roku 1919. V medzivojnovom období sa preslávila normatívnou teóriou práva, v roku 1950 bola zrušená a obnovená bola až v roku 1969.

Fakulta ponúka všetky tri stupne vysokoškolského vzdelania, a to v oboroch právo, verejná správa a v rôznych právnych špecializáciach. Doménou štúdia je päťročný magisterský študijný program Právo a právna veda. 

Právnická fakulta sídli v Brne v klasicistickej budove na Veveří. Počas okupácie počas druhej svetovej vojny bola budova používaná na vyšetrovanie Gestapa, po vojne ju využívala Vojenská akadémia.

Súčasným dekanom právnickej fakulty je doc. JUDr. Mgr. Martin Škop, Ph.D.

 Aula právnickej fakulty 
náhľad|Maľba Prometeus prinášajúci ľudstvu oheň v slávnostnej aule právnickej fakulty
Slávnostná aula (niekedy tiež Auditorium Maximum) právnickej fakulty je využívaná na promócie absolventov zo všetkých fakúlt. Nachádza sa tu zreštaurovaná maľba Antonína Procházky s motívom Prometea prinášajúceho ľudstvu oheňSCHELLE, Karel (ed). Právnická fakulta Masarykovy univerzity v Brně 1993-1994. Brno: Masarykova univerzita, 1993. https://www.law.muni.cz/dokumenty/27119 str. 11
a vitráže Františka Kysela s citátmi slávnych osobností českých dejín na strope auly.https://www.online.muni.cz/udalosti/7126-vitraze-z-univerzitni-auly-byly-i-na-zamku

 Referencie 

 Externé odkazy 
 Oficiálne stránky

Kategória:Masarykova univerzita
Kategória:Právnické fakulty v Česku